JTS ร่วง 6% เซ่นต้นทุน “เหมืองขุดบิตคอยน์” พุ่ง ฉุดกำไร Q2 เหลือ 35 ล้านบาท
JTS ร่วง 6% หลังรายงานกำไรไตรมาส 2/65 หดตัว 7% เหลือ 34.73 ล้านบาท เซ่นต้นทุนขายและบริการ และค่าใช้จ่ายในการขายและเพิ่มขึ้น
JTS ร่วง 6% หลังรายงานกำไรไตรมาส 2/65 หดตัว 7% เหลือ 34.73 ล้านบาท เซ่นต้นทุนขายและบริการ และค่าใช้จ่ายในการขายและเพิ่มขึ้น
9 ส.ค. 2565

ผู้สื่อข่าวรายงานว่า วันนี้ (9 ส.ค.65) ราคาหุ้น บริษัท จัสมิน เทคโนโลยี โซลูชั่น จำกัด (มหาชน) หรือ JTS  ณ เวลา 11:02 น. อยู่ที่ระดับ 101 บาท ลบ 7.00 บาท หรือ 6.48% สูงสุดที่ระดับ 103 บาท ต่ำสุดที่ระดับ 100 บาท ด้วยมูลค่าการซื้อขาย 142.24 ล้านบาท

สำหรับผลการดําเนินงานไตรมาสที่ 2 ปี 2565 สิ้นสุดวันที่ 30 มิถุนายน 2565 บริษัทและบริษัทย่อยมีกําไรสุทธิ 34.81 ล้านบาท ลดลง 24.54 ล้านบาท คิดเป็นร้อยละ 41.35 เมื่อเทียบกับไตรมาสเดียวกันของปีก่อน และลดลง 61.49 ล้านบาท คิดเป็นร้อยละ 63.85 เมื่อเทียบกับไตรมาสที่ 1 ปี 2565 เนื่องจากรายได้จากการขายอุปกรณ์คอมพิวเตอร์ลดลงจํานวน 1.78 ล้านบาท และรายได้จากการให้บริการสร้างข่ายสายโทรคมนาคมและอื่นๆลดลงจํานวน 0.32 ล้านบาท รวมถึงรายได้อื่นๆ จํานวน 0.56 ล้านบาท ลดลง 0.18 ล้านบาท คิดเป็นร้อยละ 24.32
ทั้งนี้ บริษัทมีต้นทุนขายและบริการ  และต้นทุนเหมืองขุดบิทคอยน์ จํานวน 428.07 ล้านบาท เพิ่มขึ้น คิดเป็นร้อยละ 33.33  เมื่อเทียบกับไตรมาสเดียวกันของปีก่อน เนื่องจากต้นทุนธุรกิจเหมืองขุดบิทคอยน์ เพิ่มขึ้นจำนวน 64.06 ล้านบาท ต้นทุนธุรกิจให้บริการโครงข่ายโทรคมนาคมเพิ่มขึ้น 107 ล้านบาท จำนวน 40.49  ล้านบาท  ต้นทุนธุรกิจจัดหา ออกแบบและวางระบบคอมพิวเตอร์เพิ่มขึ้นจำนวน 3.25 ล้านบาท
ทั้งนี้ต้นทุนเหมืองขุดบิทคอยน์ที่เพิ่มขึ้น 34.31 ล้านบาท เมื่อเทียบกับไตรมาสที่ 1 ปี 2565  เนื่องจากต้นทุนในการดําเนินงานเหมืองขุดบิทคอยน์เพิ่มขึ้น จํานวน 4.0 ล้านบาท และการบันทึกด้อยค่ามูลค่าเหรียญบิทคอยน์จำนวน 30.16 ล้านบาท  ตามมูลค่ายุติธรรม (ราคาตลาด) ของเหรียญบิทคอยน์ต่อ เหรียญดอลล่าร์สหรัฐที่ลดลง